Nirvana

**Nirvana** bola americká grunge rocková kapela založená v&nbsp;roku 1987 v&nbsp;Aberdeene v štáte Washington. Patrí medzi najvplyvnejšie hudobné skupiny 90. rokov 20.&nbsp;storočia. Jej zakladajúcimi členmi boli Kurt Cobain (gitara, spev) a Krist Novoselic (basová gitara). V skupine Nirvana sa vystriedalo niekoľko bubeníkov, posledným z nich bol Dave Grohl.

V&nbsp;roku 1989 Nirvana nahrala svoj debutový štúdiový album s&nbsp;názvom *[[Bleach]]*, ktorý sa nestal pre skupinu prelomovým. Zlom v jej kariére nastal v&nbsp;roku 1991, kedy vyšiel ich nový singel s&nbsp;názvom „Smells Like Teen Spirit“ k&nbsp;albumu *[[Nevermind]]*. Táto skladba sa dostala na prvé priečky v hitparádach a otvorila tejto kapele cestu k sláve. Tretí a zároveň posledný štúdiový album vyšiel v&nbsp;roku 1993 pod názvom *[[In Utero]]*. Tento album obsahoval neskoršie hity, piesne „Rape Me“ a „Heart-Shaped Box“.

Skupina Nirvana sa rozpadla po smrti frontmana skupiny Kurta Cobaina v&nbsp;apríli 1994. Od svojho vzniku predala na celom svete viac než 75 miliónov nosičov. Hudobný štýl, ktorý skupina Nirvana hrala, sa začal označovať ako grunge. Podobnou hudbou sa prezentovali kapely Alice in Chains, Pearl Jam a Soundgarden.

## História skupiny
V roku 1985 založil Kurt spoločne s Gregom Hokansonom a Dalom Croverom skupinu Fecal Matter. Bola to prvá skupina, ktorú Kurt založil. A pretože nikto z kapely nemal veľa peňazí, nahrávali spoločne u Kurtovej tety Marry. Tu tiež vznikla prvá verzia songu *[[Downer]]*, známa tiež z albumu *[[Bleach]]*. O rok neskôr do skupiny prichádza Krist. Táto kapela mala celkom neslávny koniec, lebo vlastne nikdy naživo nevystupovala.

Nirvana vznikla v roku 1987, v základnej zostave Kurt Cobain, Krist Novoselic a Aaron Burckhard. Zo začiatku hrali iba v študentských rádiách a na verejnosti vystupovali skoro zadarmo. Aarona postupne vystriedali na poste bubeníka Chad Channing, Danny Peters, Dale Crover a v roku 1990 ako posledný Dave Grohl. O zaradení Davea do skupiny sa viac ako Kurt zapríčinil Krist, ktorý v Daveovom talente našiel ozajstný potenciál Nirvany.

V januári roku 1988 nahrala Nirvana prvých desať demonahrávok pod názvom *[[Godfather of Grunge]]*, ktoré si šéf nahrávacej spoločnosti Sub Pop, Jonathan Poneman, rýchlo obľúbil a spísal so skupinou zmluvu, ktorú v tej dobe Nirvana s chuťou podpísala. Ešte v januári toho roku vydala Nirvana svoj prvý debutový singel *[[Love Buzz]]/[[Big Cheese]]*. Vydaných bolo iba okolo tisíc kusov.

Začiatkom roka 1989 sa začali objavovať problémy ohľadne Aarona. Práca mu – a tým aj celej skupine – znemožňovala normálne skúšať a tak sa Kurt rozhodol podať inzerát do novín. Tento spôsob však neslávil veľké úspechy. V januári 1989 nahráva skupina v zložení Cobain, Novoselic, Channing a Jason Everman svoj prvý album *[[Bleach]]*, na ktorý minuli šesťsto dolárov, ktoré Nirvane požičal Everman, ktorý v Nirvane hral len ako sprievodný gitarista (požičané peniaze mu nikdy nevrátili). Názov má pôvod v plagáte na prevenciu proti AIDS na ktorom bolo napísané *Bleach your works*. Album vyšiel v júni a ešte v ten mesiac vyrazila skupina na mesačné turné po štátoch v Kristovej dodávke, s kopou tričiek s nápismi ako „NIRVANA - HAJZLI, POVALAČI, HULIČI A SATANISTI“, ktorými si zarábali na jedlo a benzín, lebo väčšinou na vystúpenie neprišlo viac ako 10 ľudí.

Počas turné vznikali konflikty medzi Jasonom a Kurtom. Kurt totiž chcel, aby Jason zo skupiny odišiel, ale nemal dosť odvahy na to, aby mu to sám povedal a tak po predčasnom ukončení turné odchádza Jason do Soundgarden. V tejto dobe vyšlo Bleach vo Veľkej Británii. Skupina sa na chvíľu zastavila v štúdiu a potom vyrazila na ďalšie šesťdenné turné *[[Heavier than Heaven]]* (*Ťažší než nebo*) po Európe. Počas tohoto turné museli stihnúť za necelých 42 dní až 37 koncertov. Náhle sa ich songy začali objavovať v rádiách a na koncerty chodilo čím ďalej, tým viac ľudí.

Nirvana stále jazdila po koncertoch, jediné čo sa zmenilo, bol počet ľudí, ktorí na koncerty chodili. Už to neboli desiatky, ale stovky ľudí. V hale Legiend v Tacome musela skupina dokonca asi trikrát prerušiť hranie kvôli zbesilosti fanúšikov. V apríli predstavili nový singel *[[In Bloom]]*. V tejto dobe sa skupina rozlúčila s bubeníkom Chadom, ktorý ako posledný (*nestály člen*) zažil dobu, kedy Nirvana bola Nirvanou, kedy ešte hrali zadarmo a zďaleka sa vyhýbali komercii.

V auguste roku 1990 sa Nirvana vydala na krátke turné po západnom pobreží. Na turné hral dočasne bubeník skupiny Melvins, Dale Crover, s ktorým zvyšok skupiny dobre vychádzal, až na to, že Crover Kurtovi zakázal sa dotknúť jeho bubnov. Kurt mal totiž vo zvyku za vystúpenie aspoň raz skočiť na bicie, čo s Croverom nebolo možné. Potom post bubeníka obsadil Dan Peters, ale toho hneď vystriedal Dave Grohl, ktorého Kurt s Kristom objavili v septembri roku 1990. Tento bubeník, ktorý hral predtým v The Scream, bol pre Nirvanu ten pravý. Nirvane jeho spôsob hrania značne vyhovoval. Bol to presne ten, koho celé roky usilovne hľadali. Mal dokonalý rytmus a tvrdý úder, takže musel po každom vystúpení meniť blany na bubnoch. Po tom, čo sa Dave konečne zohral s celou skupinou, zaznel po prvýkrát z Kurtovej gitary song *[[Smells Like Teen Spirit]]*.

Hneď zo začiatku odišla Nirvana na turné do Anglicka, kde vtedy boli obľúbenejší než v USA. Kurt začal brať heroín, čo robilo Kristovi a Daveovi nemalé starosti. 25. novembra hrala Nirvana na Off Ramp v Seattli. Tento koncert bol pre Nirvanu kľúčový, lebo sa tu objavilo mnoho zástupcov nahrávacích spoločností a odštartovali okolo Nirvany ozajstné šialenstvo. Potom vyšiel album *[[Nevermind]]*, ktorý sa mal pôvodne volať *Sheep* (*Ovca*). Tento názov bol myslený ako narážka na masu ľudí, ktorí si kúpili ich minulý album, ale to ešte netušili ako si povedie *Nevermind*. Pôvodný rozpočet na jeho nahranie činil 65 000 dolárov, avšak nahrávanie sa preťahovalo a tak sa rozpočet vyšplhal na 120 000 dolárov.

Z textov sa dá vyčítať, že Kurt sa práve nachádzal v období, keď sa zamýšľal nad zmyslom života a márnosťou našich činov. *Nevermind* sa stal legendárnym albumom deväťdesiatych rokov. Členovia skupiny si mysleli, že najväčším hitom z albumu sa stane *[[Lithium (singel)|Lithium]]*, ale nakoniec sa ako najúspešnejší ukázal pilotný singel *[[Smells Like Teen Spirit]]*. Stal sa najhranejším singlom roka, rádiové stanice sa v podstate predháňali, ktorá tento singel zahrá viackrát a vyšplhal sa na vrcholy rebríčkov nielen v USA. Rádia a televízne hudobné stanice sa predháňali, ktorá pustí nejakú skladbu od Nirvany. Predaj albumu sa vyšplhal až na 10 miliónov CD nosičov a objavovali sa ďalšie rekordy. *Smells Like Teen Spirit* sa v podstate stala hymnou grunge.

Objavila sa nutnosť vystupovať vo veľkých koncertných sálach. Kurt toto zásadne odmietal, uprednostňoval hranie v kluboch, kde mali istý kontakt s publikom, ale časom sa koncertom a koncertným sálam nevyhol. Nirvana stále zväčšovala svoju základňu fanúšikov. Tejto módnej vlne sa neubránila ani Európa. V tej dobe sa texty Nirvany začali viac týkať smrti, depresií, strachu a podobných tém.  Napríklad v songu *Stay Away*, ktorý sa mal pôvodne volať *Pay to Play*, sa objavuje text „*I don't know why I'd rather be dead than cool*“ („*Neviem, prečo by som bol radšej mŕtvy než drsný*“). V tej dobe sa začalo hovoriť o tom, že Cobain má niečo so speváčkou skupiny *[[The Hole]]*, Courtney Love. Po návrate z turné dostal *Nevermind* zlatú platňu sa 500 000 predaných nosičov. Zhoršili sa aj Kurtove problémy s bolesťami brucha. Až to tej miery, že kvôli nim bol donútený zrušiť šesť koncertov po Škandinávii.

Na začiatku roka 1991 sa skupina vydala na štvordenné turné po Kanade a potom sa opäť uchýlia do štúdia. Kurt sa od skupiny stále odďaľoval a Dave a Krist ho prehovárali, aby s tým prestal. Kurt tiež verejne zaútočil na NBC, kvôli vystrihnutiu zo záznamu koncertu ich demolačné orgie a tak výstižný pozdrav nakoniec „fuck you“ celej Amerike a Kurt s Kristom sa začali vášnivo bozkávať - to už išli titulky. To bozkávanie Kurt venoval na popud všetkým Aberdeenským primitívom, ktorí neznášajú homosexuálov. Courtney zistila, že čaká dieťa a onedlho s Kurtom v tlači oznámili zásnuby. V októbri *Nevermind* ocenili ako najlepší album roka a *Smells Like Teen Spirit* ako najlepší singel, aj vzhľadom k tomu, že na natočenie videoklipu bolo vyhradených iba 50 tisíc dolárov. Hitom sa mal stať aj ďalší výtvor *[[Come As You Are]]*. Neskôr sa z albumu *Nevermind* predalo 9 miliónov kusov.

### 1992
V roku 1992 sa Nirvana vydala na turné po Austrálii a Japonsku, kde tiež vychádza limitovaná séria 10 000 kusov albumu *[[Hormoaning]]*. Vo februári si Kurt zobral za ženu Courtney Love a 18. augusta oslávili narodenie dcéry Frances Bean Cobain. Atmosféra v skupine začína hustnúť, lebo po veľkom úspechu albumu *Nevermind* Kurt zmenil zmluvu vo svoj prospech a už sa ďalej nechcel o výnos z činnosti Nirvany deliť rovným dielom. Toto konanie brali Dave a Krist ako podvod, lenže sa báli, že sa Nirvana rozpadne a tak súhlasili s podmienkami. U Kurta sa po prvýkrát začali prejavovať príznaky závislosti na heroíne a skupina sa často objavuje pod drobnohľadom médií, teda viac ako Nirvana, Kurt a jeho problémy. Začínajú sa množiť rôzne špekulácie o rozpade skupiny a všetko vyvrcholí článkom vo Vanity Fair, kvôli ktorému skoro Courtney odobrali malú Frances.

15. decembra vydáva Nirvana kompiláciu singlov a rarít s názvom *[[Incesticide]]*. Album hneď na jar získal zlaté ocenenie. Piesne svojimi textami vystihujú stav, v akom sa Kurt nachádzal - stav bezmocnosti. Náznakom je napríklad verš *Grandma take me home* (*Babi, vezmi ma domov*) v piesni *[[Sliver (singel)|Sliver]]*.

Potom sa konal koncert v Readingu, kde Nirvana vystúpila ako hlavná skupina pred 60 tisícovým publikom. Pred koncertom sa začali šíriť fámy, že Nirvana nebude na koncerte vystupovať, ale nakoniec bolo všetko úplne inak: Kurt bol oblečený v bielom plášti, na pódium ho priviezli na invalidnom vozíku. Všetci boli úplne ticho, keď zrazu Kurt spadol. Kristov vykríkol: „*Ty to zvládneš, chlapče! Ty to dokážeš!*“ Kurt vstal a svojím ostrým, vykričaným hlasom začal spievať *[[Breed]]*. Bolo to samozrejme iba divadlo. Ale aj tak to bola nezabudnuteľná chvíľka, ktorá si v histórii Nirvany vydobyla svoje prvé miesto. Počas koncertu zahrali 25 skladieb, na začiatok tradične *Teen Spirit* a potom *[[All Apologies]]*, Kurt ju venoval Frances. Všetko zakončili rozbitím nástrojov.

Vystúpenie, ktoré britský hudobný týždenník Kerrang! zaradil na prvé miesto medzi „vystúpenia, ktoré zatriasli svetom“ (100 Gigs That Shook The World) bolo zaznamenané na DVD a 2. novembra 2009 vyšlo pod názvom *[[Live at Reading]]*.

Po tomto vystúpení odišiel Kurt do liečebne, aby sa dostal zo závislosti, ale onedlho ho prepustili kvôli skúšaniu na vystúpenie na udeľovaní cien MTV. Nirvana bola nominovaná na tri ocenenia. Po udelení cien Nirvana hrala na benefičných koncertoch, čo malo odozvu ako v novinách tak aj medzi fanúšikmi. Potom sa zasa stiahli do štúdia, ale viac ako nahrávaniu singlov sa venovali vizáži nového singlu a nastala prestávka v písaní pesničiek. Koncom novembra začal Michael Azerrad s Kurtom písať jeho životopis. Dva týždne pred Vianocami vychádza album *[[Incesticide]]*. Hneď v prvých dňoch sa predalo 40 000 nosičov. Vtedy sa Kurt neúspešne pokúsil o samovraždu.

Začiatkom roka 1993 Kurt, Krist a Dave začali pracovať na novom albume. V apríli roku 1993 hrá Nirvana v Cow Palace v San Franciscu, kde po prvýkrát zaznela pieseň *[[Rape Me]]* (*Znásilni ma*). Pôvodne túto skladbu napísal Cobain až po dokončení albumu *Nevermind*, ako dodatok k piesni *[[Polly]]*. V dobe nahrávania albumu *[[In Utero]]* sa k piesni vrátil a kedysi doslovný preklad (*znásilni ma*) premenil na ironický útok proti médiám, ktoré ho podľa jeho slov už dva roky priamo terorizovali. Toto bola jedna z tých piesní, ktoré sa mali objaviť na novom albume. Tento rok Nirvana zasa vystúpila o niečo vyššie, aspoň čo sa týka slávy, cez čo sa ale Kurt nedokázal uspokojivo preniesť. V septembri roku 1993 vyšiel štvrtý album, ktorý sa mal pôvodne volať *I Hate Myself And I Want To Die* (*Nenávidím sa a chcem zomrieť*). Album na príkaz Geffen Records premenovali na *In Utero* (*V maternici*), nepáčil sa im ani tvrdší zvuk albumu a zvažovali, či album vôbec vyjde.

Tento album považujú Kurt, Krist a Dave za svoje najvydarenejšie dielo. Texty sú ešte cynickejšie a obsahujú zdravotné témy, ktoré z predchádzajúceho albumu nastolila pieseň *[[Drain You]]*. Potom natočili klip k piesni *[[Heart-Shaped Box]]*, ktorá vychádza z Kurtových snov. Tento mesiac prichádza do Nirvany zo skupiny Germs sprievodný gitarista Pat Smear. V októbri odpadá po dvoch rokoch *Nevermind* z hitparády Billboard. 8. novembra hrá Nirvana v pravidelnej show *MTV Unplugged*, kde hrali na akustické nástroje a pódium bolo vyzdobené ľaliami a čiernymi sviečkami. Zahral si s nimi aj Pat Smear. Celkom zahrali 14 skladieb, z toho 6 coververzií. Vystúpenie malo ohromný úspech a skladba *[[Pennyroyal Tea]]*, ktorú Kurt zahral sám, sa hrá aj v konzervatívnych rádiách. Skupina dozrela a zapísala sa do dejín hudby. V decembri sa toto vystúpenie dostáva na samostatný album s názvom *[[MTV Unplugged In New York]]*. Koncerty Nirvany pomaly ale isto upadali, čo sa zmenilo až sa začali hrať songy z Unplugged. Tieto koncerty začali ďalšiu éru Nirvany s nezabudnuteľnou atmosférou.

Začiatkom marca 1994 je zaznamenaný jeden z mnohých pokusov o samovraždu počas európskeho turné, krátko pred koncertom v Prahe. Podľa novín sa Kurt predávkoval liekmi a zapil ich šampanským (*takže vedel čo robí*), čo dokazuje aj list na rozlúčku, ktorý stihol krátko predtým napísať. CNN dokonca prerušila vysielanie a Kurta vyhlásili za mŕtveho, ale zanedlho sa ukázalo, že to nebola pravda. Týmto incidentom sa skončilo celé turné a Kurt prestal chodiť na skúšky. Skupina Nirvana sa rozpadla.

Krist Kurta videl naposledy, keď ho viezol na letisko do L. A. na kliniku. Na letisku Kurt Krista udrel do tváre a pokúsil sa mu utiecť, potom sa začali biť, Kurt sa nakoniec Kristovi vytrhol a zmizol. Krist sa vrátil domov, Kurta už nikdy neuvidel.

Dňa 8. apríla 1994 o 8:40 našiel elektrikár Gary Smith telo Kurta Cobaina v jeho dome, s prestrelenou hlavou. Bol už tri dni mŕtvy. Dátum jeho smrti bol stanovený na 5. apríla 1994.

V roku 1995 Dave založil skupinu Foo Fighters a Krist nastupuje do skupiny Sweet 75. V rokoch po rozpade Nirvany sa skupine dostalo hneď niekoľkých ocenení. V roku 1995 to bolo ocenenie za Najlepší album všetkých čias (*Nevermind*) a za Najvplyvnejšie video všetkých čias (*Smells like Teen Spirit*). Tieto ceny neboli zďaleka posledné - každým rokom pribudne nejaká cena, či už prestížna alebo nie.

## Členovia
* Kurt Cobain – spev, gitara
* Jason Everman – druhá gitara (do 1990)
* Krist Novoselic – basa
* Aaron Burckhard – 1. bubeník (1989)
* Dale Crover – bubeník (1988, 1990)
* Chad Channing – 2. bubeník  (1990)
* Dave Grohl – 3. bubeník (od 1990)

## Diskografia
### Albumy
* 1989 – *[[Bleach]]*
* 1991 – *[[Nevermind]]*
* 1992 – *[[Incesticide]]*
* 1993 – *[[In Utero]]*
* 1994 – *[[MTV Unplugged In New York]]*
* 1994 – *[[Live! Tonight! Sold Out!!]]*
* 1996 – *[[From The Muddy Banks Of The Wishkah]]*
* 2002 – *[[Nirvana (album)|Nirvana]]*
* 2004 – *[[With The Lights Out]]*
* 2005 – **
* 2009 – *[[Live at Reading]]*
* 2011 – *[[Live at the Paramount]]*

### Single
* 1989 - Blew
* 1991 – Smells Like Teen Spirit
* 1992 – Come As You Are
* 1992 – In Bloom
* 1992 – Lithium
* 1993 – Heart-Shaped Box
* 1993 – All Apologies
* 1994 – Pennyroyal Tea
* 1994 – About a Girl
* 2002 – You Know You're Right

## Referencie


## Iné projekty


Kategória:Alternatívnorockové hudobné skupiny USA
Kategória:Grunge hudobné skupiny
Kategória:Hudobné skupiny z 1987
Kategória:Hudobné skupiny ukončené v roku 1994
Kategória:Trojice v hudbe
Kategória:Štvorice v hudbe
Kategória:Držitelia ceny Brit Award
Kategória:Držitelia ceny Grammy